สอบถามคุณค่ะ ตัวหนูเอง มีอาการปวดหัวข้างขวาค่ะ ปวดมากๆ ปวดไปถึงกระบอกตา ปวดจนต้องหลับตา หลับตาก็ไม่หายปวด แถมมีอาการปวดรุนแรงแบบนี้ 3-4 ชม.ถึงหายค่ะ นอนก็ไม่ได้ค่ะ เพราะปวดจนนอนไม่ได้ ตอนนี้ก็ไปรักษาตามสิทธิ์หลักประกันสุขภาพ ให้ยามากิน รอบแรกเป็นยา เม็ดสีแดงใหญ่ๆ ที่ต้องกินหลังอาหารทันที ควบคู่กับ ไทลินอน500 1เม็ดครึ่ง ก็กิน ไปจนครบ 10 วันหมดแผง ก็ยังไม่หายปวด คือ ปวดทุกเย็น ตอนนี้ที่นับดู หนูมีอาการแบบนี้มาครบ 20 วันแล้วค่ะ ไปหาอีกรอบ ก็ให้ยา Tramadol hydrochloride 50 mg มากินค่ะ ตอนนี้กินไปได้ 2 วัน อาการก็ยังเป็นอยู่ค่ะ หนูอยากทราบค่ะว่าเป็นอะไรกันแน่ จะได้รักษาให้ถูกวิธี เพราะมันปวดมากจนเหมือนสมองจะชาแล้วค่ะ (เวลาปวด มันไม่ได้ปวดหัวตุ้บๆ ค่ะ มันปวดเหมือนมาจากข้างใน ปวดเหมือนปวดสมอง ซีกขวาทั้งแถบค่ะ) ปล.หนูแพ้ยา คาเฟอกอท ค่ะ (อาจจะพิมพ์ชื่อผิดต้องขออภัยนะคะ)
สวัสดีค่ะ อาการปวดหัวตุ้บๆ ถึงกระบอกตา อาจเกิดจาก-ปวดศีรษะจากความเครียดหรือการใช้งาน เป็นการปวดศีรษะชนิดที่พบบ่อยที่สุด ลักษณะการปวดจะปวดแบบกดบีบรอบศีรษะ หรือ รัดแน่นของศีรษะค่ะ อาการปวดมักเริ่มบริเวณท้ายทอย ร้าวมาที่ขมับทั้งสองข้าง เบ้าตา แล้วปวดทั้งศีรษะ หรือปวดจี๊ด-ปวดศีรษะจากไมเกรน มักจะมีอาการปวดศีรษะตุบๆรุนแรง โดยมักจะปวดศีรษะข้างเดียว หรือปวดทั้งสองข้าง ขณะที่ปวดก็มักมีอาการคลื่นไส้หรืออาเจียนร่วมด้วย อาจมีอาการตาพร่ามัว เห็นภาพไม่ชัด มีอาการเวียนศีรษะ หน้ามืด หรือเป็นลม-ปวดจากอาการในสมอง เช่นมีเนื้องอกในสมอง มักจะต้องปวดรุนแรง ปวดมากขึ้นเรื่อยๆ ปวดมากตอนเช้าและมีอาเจียนพุ่ง-ปวดจากสายตาผิดปกติ เช่นสายตาสั้น หรือสายตายาวที่ไม่ได้รับการแก้ไขการดูแลตัวเองเบื้องต้น ควรพักผ่อนให้เพียงพอ พักการใช้งานแบบที่ต้องเพ่งสายตา รับประทานยาแก้ปวด ยาแก้อักเสบที่ไม่ใช่สเตียรอยด์ ยาแก้ปวดที่ใช้เป็นยาค่อนข้างแรงค่ะ ถ้ากินแล้วไม่ดีขึ้น แสดงว่าอาจจเป็นการปวดหัวที่มีสาเหตุรุนแรงถ้ามีอาการทางระบบประสาทอื่นๆร่วมด้วยเช่น แขนขาอ่อนแรง พูดไม่ชัด ปากเบี้ยว ปวดมากขึ้นเรื่อยๆ ปวดจนต้องตื่นขึ้นมากลางดึก ปวดจนทำกิจวัตรประจำวันไม่ได้ ให้รีบกลับไปพบแพทย์เพื่อตรวจซ้ำ